2/C. számú melléklet[[1]](#footnote-1)

**A közigazgatás-tudományi doktori iskola PUBLIKÁCIÓS követelményei, A fokozatszerzéshez szükséges publikációs PONTÉRTÉK TÁBLÁZATa**

1. **A doktori fokozat megszerzésének publikációs követelményei**
2. 20 publikációs pont elérése, azzal, hogy a publikációk közül:

aa) legalább négynek lektorált folyóiratban megjelent szakcikknek, és

ab) legalább egynek lektorált idegen nyelvű tudományos közleménynek kell lennie.

1. A publikáció csak abban az esetben kap pontértéket, ha a KDI kutatási területi, illetve KDI tudományterületi relevanciával bír. Kétség esetén a relevancia kérdésében a kutatási terület vezetője, illetve a doktori iskola vezetője nyilatkozik.
2. A publikáció online (elektronikus) és nyomtatott formája egyenértékűnek tekintendő.
3. Egy publikációt csak egy pontértéken lehet számítani (kétszeres értkelés tilalma), a szerző számára kedvezőbb pontértéket kell figyelembe venni.
4. Az MTA szerinti kategóriáknál a IX. osztályon belüli eltérő besorolásnál az előnyösebb besorolást kell figyelembe venni.
5. Angol nyelvű képzés és disszertáció esetén a táblázatot magyar és külföldi állampolgárra is az alábbi értelmezéssel alkalmazni:

fa) „idegen nyelv” és „magyar nyelv” alatt az angol nyelv értendő,

fb) „hazai” alatt az állampolgársága szerinti ország értendő,

fc) „külföld” alatt az állampolgársága szerinti országtól eltérő más ország értendő.

1. **Publikációs pontérték táblázat**

|  |  |  |  |
| --- | --- | --- | --- |
| **A publikáció típusa** | **Pontérték** | **Részvételi arány (%)** | **Pontszám** |
| **Könyv**  **Lektorált könyv, tankönyv, jegyzet**  **[Ugyanazon (tan)könyvben csak egy fejezet számolható el!]** | | | |
| Idegen nyelvű könyv | 18 pont |  |  |
| Idegen nyelvű könyvfejezet | 6 pont |  |  |
| Idegen nyelvű tankönyv | 14 pont |  |  |
| Idegen nyelvű tankönyvfejezet | 5 pont |  |  |
| Idegen nyelvű jegyzet | 6 pont |  |  |
| Magyar nyelvű könyv | 14 pont |  |  |
| Magyar nyelvű könyvfejezet | 4 pont |  |  |
| Magyar nyelvű tankönyv | 12 pont |  |  |
| Magyar nyelvű tankönyvfejezet | 4 pont |  |  |
| Magyar nyelvű jegyzet | 3 pont |  |  |
| **Folyóiratcikk**  **Külföldön kiadott idegen nyelvű lektorált folyóiratban** | | | |
| Idegen nyelvű cikk MTA IX. osztály A kategóriás folyóiratban | 7 pont |  |  |
| Idegen nyelvű cikk MTA IX. osztály B kategóriás folyóiratban | 6 pont |  |  |
| Idegen nyelvű cikk MTA IX. osztály C-D kategóriás folyóiratban | 4 pont |  |  |
| Idegen nyelvű cikk egyéb szakmai folyóiratban | 3 pont |  |  |
| **Külföldön kiadott lektorált folyóiratban** |  |  |  |
| Magyar nyelvű cikk MTA IX. osztály A kategóriás folyóiratban | 4 pont |  |  |
| Magyar nyelvű cikk MTA IX. osztály B kategóriás folyóiratban | 3 pont |  |  |
| Magyar nyelvű cikk MTA IX. osztály C-D kategóriás folyóiratban | 2 pont |  |  |
| Magyar nyelvű cikk egyéb szakmai folyóiratban | 2 pont |  |  |
| **Hazai kiadású lektorált folyóiratban** | | | |
| Idegen nyelvű cikk MTA IX. osztály A kategóriás folyóiratban | 5 pont |  |  |
| Idegen nyelvű cikk MTA IX. osztály B kategóriás folyóiratban | 4 pont |  |  |
| Idegen nyelvű cikk MTA IX. osztály C-D kategóriás folyóiratban | 3 pont |  |  |
| Idegen nyelvű cikk egyéb szakmai folyóiratban | 3 pont |  |  |
| Magyar nyelvű cikk MTA IX. osztály A kategóriás folyóiratban | 4 pont |  |  |
| Magyar nyelvű cikk MTA IX. osztály B kategóriás folyóiratban | 3 pont |  |  |
| Magyar nyelvű cikk MTA IX. osztály C-D kategóriás folyóiratban | 2 pont |  |  |
| Magyar nyelvű cikk egyéb szakmai folyóiratban | 2 pont |  |  |
| **Q-s közlemények** | | | |
| Q1-Q2 kategóriás | 8 pont |  |  |
| Q3-Q4 kategóriás | 6 pont |  |  |
| **Konferenciaközlemény**  **Lektorált szakmai konferencia kiadványban megjelent** | | | |
| konferenciaközlemény idegen nyelven | 3 pont |  |  |
| konferenciaközlemény magyar nyelven | 2 pont |  |  |

**Kiegészítés a publikációs pontérték táblázathoz[[2]](#footnote-2)**

Az elfogadott tudományos publikációk köre

I. A fokozatszerzésre történő jelentkezésnél figyelembe vesszük oldalszám megjelölésével az olyan **nyomtatott és/vagy elektronikus közleményt** (folyóiratcikk[[3]](#footnote-3), egyetemi/főiskolai tankönyv, egyetemi, főiskolai jegyzet, szakkönyv, tudományos monográfia, könyvrészlet, fordítás ókori klasszikus nyelvből, konferencia abstract és kivonat stb.), amely:

a) a szerző saját kutatási eredményeit mutatja be (könyv esetén ilyenekre tételesen is hivatkozik);

b) pontos szakirodalmi hivatkozásokat tartalmaz;

c) ISBN vagy ISSN számmal ellátott;

d) lektorált[[4]](#footnote-4);

e) szakmai kiadványban vagy kiadványként jelent meg, s ez a kiadvány

ea) nemzetközileg vagy legalább országosan jegyzett kiadónál[[5]](#footnote-5);

eb) lehetőleg szakmai körökben elterjedt idegen nyelven;

ec) jelentős közkönyvtárakban fellelhető és hozzáférhető;

ed) megrendelhető vagy megvásárolható.

f) rövid (egyoldalas) abstract, vagy kivonat konferencia kiadványban vagy poszteren.

II. **Több szerző** esetén társszerzői nyilatkozat szükséges. A társszerzőségben publikált közlemények pontszámai a nyilatkozatban megállapított arányban számíthatók. Nyilatkozat hiányában egyenlő arányban kell számítani a pontokat.

III. A pontérték számításánál a közleményeknek az alábbi **terjedelmi követelményeknek** kell megfelelniük:

A. A **könyv** minimális terjedelme több mint 3 szerzői ív. Egy szerzői ív terjedelme bruttó 40 ezer karakter.

B. A **könyvfejezet** terjedelme meghaladja a 7 folyóiratoldalt (szóközökkel együtt 27 ezer karaktert).

Figyelembe vesszük publikációként az elkészült műszaki alkotást, az elfogadott hazai és külföldi szabadalmat; hivatkozásként pedig a szabadalom dokumentált megvalósítását, ipari sorozatgyártását.

IV. A fokozatszerzésre történő jelentkezésnél **nem vesszük figyelembe** a következőket:

* napilapban vagy nem szakmai hetilapban megjelent írás (akkor sem, ha a témája szakmai jellegű);
* saját kiadásban megjelentetett mű (ha az sem nyelvileg, sem szakmailag nem lektorált);
* handout, példatár, kompiláció, szerkesztés, szöveggondozás stb.;
* (könyv) fordítás, kivéve az ókori klasszikusok fordítását szöveggondozással;
* recenzió (könyvismertetés) vagy kritika (kivéve a hosszabb műelemzést);
* pályázat keretében vagy megrendelésre készített kutatási jelentés;
* szakdolgozat, diplomamunka, disszertáció (dr.univ., CSc);
* egyéb kézirat-jellegű értekezés, írás;
* tudománynépszerűsítő írás (pl. *Élet és Tudomány*-ban);
* nem kutatási célú és igényű interjú (sem riporterként, sem interjú-alanyként).

1. Beiktatta a 92/2023. (VII. 12.) szenátusi határozat. [↑](#footnote-ref-1)
2. A pontérték táblázatban található fogalmak értelmezése az alábbi dokumentumok alapján történt:

   a MAB 2016/6/V/1. sz. határozata (Útmutató a doktori iskola létesítési beadványához és működő doktori iskola adatainak frissítéséhez);

   az MTA IX. Osztályának folyóiratlista besorolása;

   az MTMT Bibliográfiai Szakbizottsága által készített útmutató a Magyar Tudományos Művek Tárában alkalmazott dokumentumtípus-besorolásokról. [↑](#footnote-ref-2)
3. Folyóirat: rendszeresen, évente tipikusan legalább négyszer (de mindenképpen legalább kétszer), a szóban forgó periodika számára írt cikkekkel megjelenő, kötetszámmal jelölt kiadvány. [↑](#footnote-ref-3)
4. Lektorált (peer reviewed, refereed) publikáció: a művet megjelenés előtt független lektor(ok) véleményezte(ék). A kivonat alapján történt konferencia-előadás elfogadása és konferencia-kiadványban megjelentetése NEM jelent lektorálást. [↑](#footnote-ref-4)
5. Hazai kiadású, nemzetközi megjelenésű publikáció: olyan publikáció, amely hivatalos rendszeres (előfizetéses), nagyobb példányszámú, nemzetközi terjesztésű kiadványban jelent meg. [↑](#footnote-ref-5)